**Beyoncé Giselle Knowles-Carter** (o.s. **Knowles**; s. 4. syyskuuta 1981 Houston, Texas, Yhdysvallat), tunnetaan esiintyjänimellä **Beyoncé** (lausutaan [biˈjɒnseɪ]), on yhdysvaltalainen pop- sekä R&B-laulaja-lauluntekijä, näyttelijä, yrittäjä ja muotisuunnittelija, joka on tullut tunnetuksi perustamansa Destiny’s Child -trion kautta.

Vuoteen 2023 mennessä Beyoncé oli myynyt maailmanlaajuisesti noin 200 miljoonaa levyä.

Beyoncé on voittanut 32 Grammy-palkintoa ja on Grammyjen historian palkituin artisti.

Lapsuus
-------

Beyoncé on Mathew Knowlesin ja Tina Knowlesin esikoislapsi. Mathew on taustaltaan afroamerikkalainen ja Tina on Louisianan kreoli (afrikkalaista, ranskalaista ja alkuperäisamerikkalaista perimää). Beyoncé sai persoonallisen etunimensä ranskankielisestä perheestä kotoisin olevan äitinsä sukunimestä, joka oli Beyoncé. Laulaja Solange Knowles on hänen pikkusiskonsa.

Ura
---

Kolmivuotiaana Beyoncé aloitti laulamisen kuorossa ja voitti lapsuudessaan useita lastenlaulukilpailuita. Hän perusti Girl’s Tyme -nimisen yhtyeen ystäviensä LaTavia Robersonin, Kelly Rowlandin ja LeToya Luckettin kanssa. He osallistuivat *Star Search* -kykyjenetsintäkilpailuun, jossa tulivat toiseksi hip hop -tyylisellä kappaleellaan. *lähde?* Beyoncén isä lopetti työnsä Xeroxilla ryhtyessään Girl’s Tymen manageriksi.

### Destiny’s Child

*Pääartikkeli: Destiny’s Child*
Girl’s Tyme -hanke kuivui pian kokoon ja Beyoncé perusti LaTavia Robersonin kanssa Destiny’s Child -duon vuonna 1990. Myöhemmin yhtyeeseen liittyivät myös Kelly Rowland ja LeToya Luckett. Nelikko toimi ensin lämmittelijöinä R&B-yhtyeiden kuten SWV:n, Dru Hillin ja Immaturen konserteissa. Destiny’s Childin ensimmäinen Billboard-listalle noussut single oli "No, No, No (Part 2)" vuonna 1998. LeToya ja LaTavia kuitenkin jättivät yhtyeen useiden vaikeuksien kautta. Beyoncé isä Matthew Knowles oli ryhmän manageri, ja LeToya ja LaTavia kokivat jäävänsä Beyoncén ja Kellyn varjoon. Kelly asui osan lapsuudestaan Knowlesien luona omien perheongelmiensa vuoksi. LeToya ja LaTavia vaativat henkilökohtaista manageria, minkä johdosta Matthew Knowles suuttui ja tytöt erotettiin ryhmästä. LeToya ja LaTavia saivat tietää tästä vasta kuultuaan, että heidät oli korvattu uuden singlen musiikkivideon kuvauksissa toisilla tytöillä. Nämä tytöt olivat myöhemmin ryhmään liittyneet Farrah Franklin ja Michelle Williams. Myöhemmin Franklin erosi, mutta Williams jatkoi. Lopputuloksena oli Destiny’s Childin kokoonpano: Beyoncé, Kelly Rowland ja Michelle Williams. *lähde?*

Destiny’s Child myi 52 miljoonaa albumia maailmanlaajuisesti ja levytti neljä listaykkössingleä Billboard-listalle. Trio on myös voittanut Grammy-palkintoja R&B-kategoriassa. Yhtye hajosi vuonna 2005 jäsenten lähdettyä soolourilleen *#1’s*-kokoelman julkaisun jälkeen. *lähde?*

### Sooloura

Vuonna 2003 Beyoncé julkaisi ensimmäisen sooloalbuminsa *Dangerously in Love*. Albumin ensimmäinen single, poikaystävä Jay Z:n kanssa laulettu "Crazy in Love", nousi yhdeksi vuoden 2003 suurimmista hiteistä ja pysyi Billboard-listan ykkösenä peräti kahdeksan viikkoa. Myös albumin toinen single "Baby Boy" menestyi listoilla. Kolmas single "Me, Myself and I" ja neljäs single "Naughty Girl" debytoivat kumpikin Billboard-listalla sijalla kolme. Albumia *Dangerously In Love* myytiin Yhdysvalloissa yli neljä miljoonaa kappaletta ja yli kahdeksan miljoonaa kappaletta maailmanlaajuisesti.  *lähde?*

Vuoden 2006 alussa julkaistiin kappale "Check on It" *The Pink Panther* -elokuvan soundtrackillä. Kappaleella laulaa myös Slim Thug. Vuonna 2006 Beyoncé voitti Grammy-palkinnon yhdessä Luther Vandrossin kanssa duetosta "So Amazing".

Beyoncé vuonna 2007.Kesäkuussa 2006 vuoti internetiin Beyoncén uusi single "Déja Vù". Se julkaistiin singlenä virallisesti elokuussa. *B'Day*-albumi julkaistiin syksyllä 2006, ja siitä julkaistiin vielä singleinä kokeellinen "Ring the Alarm" ja "Irreplecable", sekä *Dreamgirls*-elokuvan "Listen". Lisäksi levyltä on julkaistu duetto "Beautiful Liar" Shakiran kanssa. 

Vuonna 2008 julkaistussa *I Am... Sasha Fierce* -albumissa Beyoncé tuo esille keksimänsä alter egon Sasha Fiercen, jonka kuvailee olevan sähäkämpi ja seksikkäämpi versio itsestään. 

Vuoden 2010 Grammy-gaalassa Beyoncé teki ennätyksen voittamalla ensimmäisenä naispuolisena artistina kuusi palkintoa. Hänet palkittiin parhaasta laulusta, parhaasta naispuolisen popartistin lauluesityksestä, parhaasta naispuolisen R&B-artistin lauluesityksestä, parhaasta traditionaalisesta R&B-artistin lauluesityksestä, parhaasta R&B-laulusta sekä parhaasta ajankohtaisesta R&B-albumista.

2011 Beyoncé julkaisi albuminsa *4*, jonka kappaleista tunnetuin on "Run The World (Girls)". Levy on ensimmäinen jonka Beyoncé julkaisi oman levymerkkinsä Parkwood Entertainmentin kautta, lopetettuaan managerisuhteensa isänsä Mathew Knowlesin kanssa.

Beyoncé esiintyi tammikuussa 2013 Yhdysvaltojen presidentti Barack Obaman toisen kauden virkaanastujaisissa. Kuukautta myöhemmin helmikuussa hän esiintyi New Orleansissa järjestetyssä Super Bowl XLVII:ssä puoliaikashow'ssa. Joulukuussa julkaistiin albumi *Beyoncé*. Albumi julkaistiin yllätyksenä ilman ennakkomarkkinointia ja singlejulkaisuja iTunes-musiikkikaupan kautta. Albumi nousi Billboard 200 listan kärkeen, *Beyoncé* oli Beyoncén viides albumi listan ensimmäisellä sijalla. Single "Drunk in Love" oli toisena Billboard Hot 100 listalla.

Beyoncé esiintymässä vuoden 2016 Formation maailmankiertueella. 
Vuoden 2016 keväällä Beyoncé julkaisi uuden singlen nimeltään "Formation", jonka hän esitti vuoden 2016 Super Bowlissa. Pian singlen jälkeen Beyoncé julkaisi *Lemonade* nimisen yllätysalbumin. Albumin mukana julkaistiin HBO:lla tunnin pituinen lyhytelokuva. Albumi herätti paljon keskustelua sen poliittisesti relevantin sisällön ansiosta. Varsinkin kappaleet "Formation" ja "Freedom" ovat poliittisesti latautuneita ja käsittelevät Yhdysvaltojen nykytilaa. Tämän lisäksi Beyoncé kuvailee levyllä erittäin henkilökohtaisesti tuntemuksiaan petetyksi tulemisesta, surusta, vihasta, hyväksynnästä ja lopulta anteeksiannosta. Albumia tuki The Formation World Tour maailmankiertue vuoden 2016 kesällä.

Vuonna 2018 Beyoncé esiintyi kahtena viikonloppuna Kaliforniassa järjestettävässä Coachella Valley Music and Arts Festivalissa. Hänen piti alunperin esiintyä vuoden 2017 festivaalissa mutta siirsi sitä vuodella tultuaan raskaaksi. Konsertit olivat kunnianosoitus Yhdysvaltojen historiallisesti mustille yliopistoille (HBCUs) ja afroamerikkalaiselle kulttuurille. Beyoncén lisäksi lavalla oli häntä säestämässä noin 100 muusikkoa ja tanssijaa. Konsertista tuli videopalvelu Youtuben katsotuin konserttilähetys. Konserteista julkaistiin vuotta myöhemmin *Homecoming: The Live Album* livealbumi ja *HOMECOMING: A film by Beyoncé* dokumenttielokuva. Kesäkuussa Beyoncé ja tämän aviomies Jay Z julkaisivat yhteisen albuminsa *Everything Is Love* The Cartesina. Albumi julkaistiin parin yhteisen On the Run II Tour kiertueen viimeisen keikan yhteydessä. 

Beyoncé valittiin Nalan äänirooliin Disneyn uuteen versioon *Leijonakuninkaasta*, joka sai ensi-iltansa vuonna 2019. Elokuvan yhteydessä julkaistiin sen kumppaniksi tarkoitettu Beyoncén tuottama ja kuratoima *The Lion King: The Gift* albumi. Albumissa on vahvoja afropop ja hip hop vaikutteita.

Beyoncé julkaisi seitsämännen studioalbuminsa Renaissancen kuuden vuoden tauon jälkeen vuoden 2022 heinäkuussa. Albumi on klubikulttuurin ja house-musiikin inspiroimaa tanssimusiikkia. *Renaissance* on hänen koronaviruspandemian aikana äänittämän albumitrilogian ensimmäinen osa.

Beyoncé esiintyi livenä neljän vuoden tauon jälkeen vuoden 2023 tammikuussa Dubaissa, Atlantis the Royal hotellin avajaisissa. Tunnin kestäneestä konsertista maksettiin Knowlesille raporttien mukaan ruhtinaalliset 24 miljoonaa dollaria. Esitys aiheutti mediassa ja Beyoncén fanien kesken paheksuntaa Arabiemeritaattien konservatiisen ja homoseksuaalisuuden kieltävän lainsäädännön takia. Beyoncé julkisti saman vuoden helmikuussa Renaissance World Tour maailmankiertueen. Kiertue lähti käyntiin vuoden 2023 toukokuussa Tukholmasta ja sai kriitikoilta loistavia arvioita. Renaissance World Tourista tuli historian parhaiten tienannut naisartistin kiertue.

Beyoncén kahdeksas albumi *Cowboy Carter* julkaistiin 29. maaliskuuta 2024. Albumin julkistamisesta ilmoitettiin 11. helmikuuta 2024 Super Bowl LVIII:n aikana Beyoncén ja Tony Halen tähdittämässä tietoliikenneyritys Verizonin mainoksessa. Mainoksen jälkeen julkaistiin albumin kaksi countryvaikutteista singleä "16 Carriages" ja "Texas Hold ’Em".

Ääni ja vaikutteet
------------------

Beyoncén ääniala käsittää neljä oktaavia. Hänen on kuvattu olevan vokaaliakrobaatti, joka kykenee laulamaan pitkiä, monimutkaisia melismoja ja juoksutuksia virheettömästi. Beyoncén yksi keskeisin esikuva on Michael Jackson, jonka konsertissa ollessaan noin viiden vuoden iässä hän ymmärsi haluavansa esiintyjäksi. Beyoncé pitää suurena esikuvanaan myös Mariah Careyta, jonka ääni teki häneen aikoinaan niin suuren vaikutuksen, että hän halusi ryhtyä laulajaksi ja harjoittelemaan äänenkäyttötekniikoita. Hän ihailee kovasti myös Diana Rossia, jota hän pitää monipuolisena viihdetaiteilijana, ja Whitney Houstonia tämän äänen ja laulutaidon vuoksi.

Yksityiselämä
-------------

Beyoncé on tunnettu useista hyväntekeväisyystöistään, muun muassa hurrikaani Katrinan uhrien avustamiseksi ja tyttölapsien turvallisuuden ja koulutuksen rahoittamiseksi. Beyoncé on esiintynyt useissa mainoksissa, muun muassa useissa Pepsin mainoksissa, Britney Spearsin, Pinkin ja Shakiran kanssa sekä ollut House of Dereonin ja L’Oréalin mallina. Hän on tehnyt valtavasti yhteistyötä muiden supertähtien kanssa. Beyoncé on useasti maininnut idolikseen ja inspiraation lähteekseen Michael Jacksonin, jonka ura ja tyyli on vaikuttanut paljon muun muassa joidenkin Beyoncén esitysten koreografioihin.

### Perhe ja avioliitto

Beyoncé on naimisissa hip hop -muusikko Jay Z:n kanssa. Pari alkoi vuonna 2001 Beyoncén ollessa 19 vuotias. He tekivät yhteistyötä ensimmäisen kerran vuonna 2002 Jay-Z:n kappaleessa "03' Bonnie & Clyde tämän albumilta *The Blueprint 2: The Gift & The Curse*. Pari meni hiljaisesti naimisiin kuuden vuoden seurustelun jälkeen 4. huhtikuuta 2008.

Beyoncé kertoi HBO:lle tekemässään *Life Is But a Dream* -dokumenttielokuvassa kokeneensa keskenmenon kaksi vuotta ennen esikoisensa syntymää. Parin esikoistytär Blue Ivy syntyi tammikuussa 2012 New Yorkissa, Lenox Hill sairaalassa. Beyoncé julkisti raskautensa vuoden 2011 MTV Video Music Awardsissa "Love on Top" esityksensä päätteeksi. Beyoncé ilmoitti instagram päivityksessä helmikuussa 2017 odottavansa kaksosia. Kaksoset Rumi ja Sir syntyivät kesäkuussa 2017 Ronald Reagan UCLA Medical Centerissä, Los Angelissa, Kaliforniassa.

Diskografia
-----------

*Pääartikkeli: Beyoncé Knowlesin diskografia*
#### **Soolo studioalbumit.**

* *Dangerously in Love*  (2003)
* *B’Day*  (2006)
* *I Am... Sasha Fierce*  (2008)
* *4*  (2011)
* *Beyoncé*  (2013)
* *Lemonade*  (2016)
* *Renaissance*  (2022)
* *Cowboy Carter* (2024)

**Livealbumit**

* *Live at Wembley* (2004)
* *The Beyoncé Experience Live* (2007)
* *I Am... Yours: An Intimate Performance at Wynn Las Vegas* (2009)
* *I Am... World Tour (2010)*
* *Homecoming: The Live Album* (2019)

#### Soundtrack-albumit

* *The Lion King: The Gift* (2019)

#### Jay-Z:n kanssa (The Carters)

* *Everything Is Love* (2018)

Filmografia
-----------

### Elokuvat

| Elokuva | Vuosi | Rooli |
| --- | --- | --- |
| *Carmen: A Hip Hopera* | 2001 | Carmen Brown |
| *Austin Powers ja kultamuna* | 2002 | Foxxy Cleopatra |
| *Taivaallinen viettelys* | 2003 | Lilly |
| *Vaaleanpunainen pantteri* | 2006 | Xania |
| *Dreamgirls* | 2006 | Deena Jones |
| *Cadillac Records* | 2008 | Etta James |
| *Obsessed* | 2009 | Sharon Charles |
| *Salainen valtakunta* | 2013 | kuningatar Tara (äänirooli) |
| *Leijonakuningas* | 2019 | Nala (äänirooli) |
| Black Is King | 2020 | Itsenään |

### Dokumentti ja konserttielokuvat

| Elokuva | Vuosi |
| --- | --- |
| *Live at Wembley* | 2004 |
| *The Beyoncé Experience Live* | 2007 |
| *I Am... Yours* | 2009 |
| *I Am... World Tour* | 2010 |
| *Live at Roseland: Elements of 4* | 2011 |
| *Life Is But a Dream* | 2013 |
| *On the Run Tour* | 2014 |
| *Homecoming: A Film by Beyoncé* | 2019 |
| *Renaissance: A Film by Beyoncé* | 2023 |

Kiertueet
---------

* *Dangerously In Love European Tour* (2003)
* *The Beyoncé Experience* (2007)
* *I Am... World Tour* (2009-2010)
* *The Mrs. Carter Show World Tour* (2013-2014)
* *On The Run (Jay-Z:n kanssa)* (2014)
* *The Formation World Tour* (2016)
* *On The Run II (Jay Z:n kanssa)* 2018)
* *Renaissance World Tour* (2023)

Yritykset
---------

Beyoncé omistaa levy- ja tuotantoyhtiö Parkwood Entertainmentin, urheiluvaatemerkki Ivy Parkin ja hiustenhoitomerkki Cécredin.

Parfyymit
---------

* *Esiintynyt myös Armani Diamonds Parfyymi mainoksessa (2007)*
* *Heat* (2010)
* *Heat Ultimate Elixir* (2010)
* *Heat* Rush(2011)
* *Pulse* (2011)
* *Pulse: Summer Edition* (2012)
* *Midnight Heat* (2012)
* *Pulse NYC* (2013)
* *Heat Mrs Carter World tour Limited Edition* (2013)
* *Rise* (2014)
* *Cé Noir* (2023)

Huomionosoitukset
-----------------

Queenslandin Atherton Tablelandista Australiasta vuonna 1981 löytynyt paarmalaji *Scaptia beyonceae* on nimetty Beyoncé Knowlesin mukaan.

Lähteet
-------

1. ↑  Harry Styles voitti vuoden albumin Grammyn – poptähti Beyoncesta tuli eniten Grammy-palkintoja koskaan voittanut *yle.fi*.  06.02.23. Viitattu 6.2.2023.
2. 1 2  FOXnews: WebCite query result *www.webcitation.org*.  15.04.08. WebCite.  Arkistoitu 7.3.2008. Viitattu 15.2.2019.
3. ↑  Megan Smolenyak: A Peek into Blue Ivy Carter's Past *Huffington Post*.  12.1.2012. Viitattu 15.2.2019. (englanniksi)
4. ↑  Glenn Rowley: Tina Knowles-Lawson Just Revealed ‘Beyoncé’ Is Her Maiden Name *Billboard*.  16.9.2020. Viitattu 6.9.2022. (englanniksi)
5. ↑  Naiset tekivät Grammy-ennätyksen. *Helsingin Sanomat*.  1.2.2010.  Arkistoitu 20.11.2011. Viitattu 4.9.2020. (englanniksi)
6. ↑  Twitter: Beyonce severs management ties with father *Los Angeles Times*.  29.3.2011. Viitattu 29.2.2024. (englanniksi)
7. ↑  Beyonce to sing ‘The Star-Spangled Banner’ at inauguration - The Washington Post *web.archive.org*.  10.1.2013.  Arkistoitu 10.1.2013. Viitattu 29.2.2024.
8. ↑  Keith Caulfield: It’s Official: Beyonce Makes History With Fifth No. 1 Album *Billboard*.  18.12.2013. Viitattu 29.2.2024. (englanniksi)
9. ↑  Jussi Pullinen HS: Kun kumppani pettää, se tekee kipeää, mutta siitä selviää ja silti voi tehdä vallankumouksen, julistaa Beyoncé *Helsingin Sanomat*.  26.4.2016. Viitattu 15.2.2024.
10. ↑  Aleksi Kinnunen: Naisten ylpeä vapautusjuhla ja huikea stadionshow – näin upea oli Beyoncé Lontoossa *Helsingin Sanomat*.  7.7.2016. Viitattu 15.2.2024.
11. ↑  Twitter, Instagram, Email, Facebook: Review: Beyoncé’s Coachella performance was incredible — and she knew it *Los Angeles Times*.  15.4.2018. Viitattu 15.2.2024. (englanniksi)
12. ↑  Jättiyllätys! Beyoncé ja Jay-Z julkaisivat yhteisen albumin *mtvuutiset.fi*.  18.6.2018. Viitattu 29.2.2024.
13. ↑  Kroll, Justin: Beyonce Confirms Role as Nala in Disney’s Live-Action ‘The Lion King’ *Variety*.  1.11.2017. Viitattu 2.11.2017.
14. ↑  Emily Washburn: Beyoncé Reportedly Pocketed At Least $24 Million For Private ‘Atlantis The Royal’ Performance — Here’s Where She Lands In The Top 10 Most Expensive Private Performances *Forbes*. Viitattu 8.4.2024. (englanniksi)
15. ↑  Musiikki | Beyoncé nousi Dubaissa lavalle vuosien tauon jälkeen, esiintymispaikka suututti fanit *Helsingin Sanomat*.  24.1.2023. Viitattu 15.2.2024.
16. ↑  Eric Frankenberg: Beyoncé Re-Sets Monthly Boxscore Record With $179 Million in August *Billboard*.  28.9.2023. Viitattu 15.2.2024. (englanniksi)
17. ↑  Critic of Music: Vocal Range and Profile: Beyonce *www.criticofmusic.com*.  26.01.13. Critic of Music. Viitattu 4.5.2016.
18. ↑  One-on-one with the great Beyoncé transcript *au.news.yahoo.com*.  Arkistoitu 14.7.2014. Viitattu 4.5.2016.
19. ↑  Camille Augustin: Vibe *www.vibe.com*.  27.05.14. Vibe. Viitattu 4.5.2016.
20. ↑  Sasha-Frere Jones: On Top. Mariah Carey's record-breaking career. *New Yorker*.  3.4.2006. Viitattu 5.5.2016..
21. ↑  Margeaux Watson: WebCite query result *www.webcitation.org*.  30.08.06. Entertainment Weekly Inc..  Arkistoitu 6.10.2014. Viitattu 4.5.2016.
22. ↑  Jocelyn Vena: Whitney Houston Remembered By Beyonce *MTV News*.  12.02.12. MTV. Viitattu 4.5.2016.
23. ↑  Beyoncé and JAY-Z's Relationship: A Detailed Timeline *Peoplemag*. Viitattu 8.4.2024. (englanniksi)
24. ↑  Beyoncé and Jay-Z Married! *Peoplemag*. Viitattu 8.4.2024. (englanniksi)
25. ↑  Beyoncen raskas salaisuus: keskenmeno on pahinta mitä on tapahtunut *www.iltalehti.fi*. Viitattu 8.4.2024.
26. ↑  Aditi Mathur: Baby Blue Ivy Carter was Conceived in Paris: Beyonce and Jay-Z Officially Announce Birth of Girl [VIDEO of 'Glory'] *International Business Times*.  10.1.2012. Viitattu 8.4.2024. (englanniksi)
27. ↑  Megan French: Flashback! Here’s How Beyonce Revealed Her First Pregnancy *Us Weekly*.  1.2.2017. Viitattu 8.4.2024. (englanniksi)
28. ↑  Beyonce paljasti Instagramissa: Odotan kaksosia *Iltalehti*.  1.2.2017. Viitattu 1.2.2017.
29. ↑  France, Lisa Respers & Melas, Chloe: Beyoncé and Jay Z welcome twins *CNN Entertainment*.  19.6.2017. Viitattu 4.7.2017. (englanniksi)
30. ↑
31. ↑  Teemu Leminen: Beyoncé-paarma nimettiin peräpään perusteella *Helsingin Sanomien NYT-viikkoliitteen verkkoversio*.  13.1.2012. Viitattu 13.1.2012.
32. ↑  Ben Atherton: CSIRO unveils bootylicious Beyonce fly *ABC News*.  13.1.2012. Viitattu 13.1.2012. (englanniksi)

Aiheesta muualla
----------------

CommonsCommons
Wikimedia Commonsissa on kuvia tai muita tiedostoja aiheesta **Beyoncé**.
* Beyoncé Knowlesin virallinen faniklubi (englanniksi)
* Beyoncé Internet Movie Databasessa. (englanniksi)
* Queen Beyn opetukset – Beyoncélla on asiaa *Rumba*.  8.12.2016.

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| * n
* k
* m
Beyoncé Knowles |
| --- |
|  |
| Studioalbumit | 
* Dangerously in Love
* B’Day
* I Am... Sasha Fierce
* 4
* Beyoncé
* Lemonade
* Renaissance
* Cowboy Carter

 |
|  |
| Livealbumit | 
* Live at Wembley
* The Beyoncé Experience Live
* I Am... Yours
* I Am... World Tour
* Live at Roseland
* Homecoming

 |
|  |
| EP:t/Remix albumit | 
* Irreemplazable
* 4: The Remix
* Beyoncé (More Only)

 |
|  |
| Singlet | 

|  |
| --- |
| 
* "Crazy in Love"
* "Baby Boy"
* "Me, Myself and I"
* "Naughty Girl"
* "Check on It"
* "Déjà Vu"
* "Ring the Alarm"
* "Irreplaceable"
* "Beautiful Liar"
* "Get Me Bodied"
* "Green Light"
* "If I Were a Boy"
* "Single Ladies (Put a Ring on It)"
* "Diva"
* "Halo"
* "Ego"
* "Sweet Dreams"
* "Broken-Hearted Girl"
* "Video Phone"
* "Run the World (Girls)"
* "Best Thing I Never Had"
* "XO"
* "Drunk in Love"
* "Formation"
* "Break My Soul"
* "Cuff It"
* "America Has a Problem"
* "Texas Hold ’Em"
* "16 Carriages"

 |
|  |
| Promootio | 
* "Daddy"
* "Summertime"
* "One Night Only"
* "Upgrade U"
* "Fever"
* "Why Don’t You Love Me"

 |
|  |
| Soundtrack | 
* "Work It Out"
* "Fighting Temptation"
* "Listen"
* "At Last"
* "Spirit"
* "Be Alive"

 |
|  |
| Mukana | 
* "Telephone"

 |

 |
|  |
| Kiertueet | 
* *Dangerously in Love Tour*
* *The Beyoncé Experience*
* *I Am... Tour*
* *The Mrs. Carter Show World Tour*
* *On the Run Tour*
* *The Formation World Tour*
* *On the Run II Tour*
* *Renaissance World Tour*

 |
|  |
| Diskografia |

 |

|  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF
* WorldCat

 |
|  |
| Kansalliset | 
* Norja
* Espanja
* Ranska
* BnF data
* Katalonia
* Saksa
* Israel
* Yhdysvallat
* Ruotsi
* Japani
* Tšekki
* Australia
* Korea
* Alankomaat
* Puola
* Portugali

 |
|  |
| Tieteilijät | 
* CiNii

 |
|  |
| Taiteenala | 
* Emmy Awards
* Grammy Awards
* MusicBrainz

 |
|  |
| Henkilöt | 
* Deutsche Synchronkartei
* Trove
* Elonet
* Yle

 |
|  |
| Muut | 
* NARA
* IdRef

 |

 |